Talba fil-periklu tal-mewt Għall-mexxej tal-kor. Fuq l-istrumenti tal-korda. Fuq "Is-Seminit". Salm ta' David. Mulej, la ċċanfarnix fil-korla tiegħek; la twiddibnix fis-saħna tiegħek. Ħenn għalija, Mulej, għaliex inħossni mifni; fejjaqni, Mulej, għaliex għadmi mfarrak; ruħi mħawda għall-aħħar. Mulej, int kemm se ddum ma tismagħni? Dur lejja, Mulej, u eħlisni; salvani f'ġieħ it-tjieba tiegħek. Għax ħadd mill-mejtin ma jiftakar fik; min ifaħħrek f'art l-imwiet ? Infnejt bit-tnehid tiegħi, kull lejl nibki fuq friexi, bid-dmugħ inxarrab soddti. Għajnejja bil-biki tgħarrqu, u nfnew minħabba l-għedewwa tiegħi. Tbiegħdu minni, intom li tagħmlu l-ħażen, għax sama' l-Mulej il-biki tiegħi. Sama' l-Mulej it-tħannin tiegħi; jilqa' l-Mulej it-talba tiegħi. Jistħu u jinfixlu għall-aħħar l-għedewwa tiegħi kollha, u minnufih jerġgħu lura mħawda.